

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL Klaipėdos miesto savivaldybės administracijos direktoriaus 2022 m. birželio 1 d. įsakymo Nr. AD2-1297 „Dėl VIETOVĖS LYGMENS TERITORIJŲ PLANAVIMO DOKUMENTO KOREKTŪRos rengimo tikslų“ Pakeitimo**

Nr.

Klaipėda

Vadovaudamasis Lietuvos Respublikos vietos savivaldos įstatymo 18 straipsnio 1 dalimi ir atsižvelgdamas į CAPITAL SOLUTIONS, UAB, įgaliotos AKJ Consultus advokatų profesinės bendrijos 2023 m. sausio 26 d. prašymą ir į Klaipėdos miesto savivaldybės administracijos direktoriaus 2023 m. vasario 17 d. įsakymą Nr. AD1-231 „Dėl Klaipėdos miesto savivaldybės administracijos direktoriaus 2022 m. gegužės 12 d. įsakymo Nr. AD1-646 „Dėl pritarimo iniciatyvai pradėti rengti vietovės lygmens teritorijų planavimo dokumento korektūrą“ pakeitimo“,

pakeičiu Klaipėdos miesto savivaldybės administracijos direktoriaus 2022 m. birželio 1 d. įsakymą Nr. AD2-1297 „Dėl vietovės lygmens teritorijų planavimo dokumento korektūros rengimo tikslų“ ir 1 punktą išdėstau taip:

„1. Nustatau, kad pradedama rengti vietovės lygmens teritorijų planavimo dokumento – apie 120 ha teritorijos, ribojamos Šilutės pl., Smiltelės g., Taikos pr. ir Statybininkų pr., Klaipėdoje, detaliojo plano, patvirtinto Klaipėdos miesto savivaldybės administracijos direktoriaus 2013 m. gegužės 7 d. įsakymu Nr. AD1-1094 „Dėl detaliojo plano patvirtinimo“, korektūra suplanuotos teritorijos dalyje – žemės sklypams, koreguojamame detaliajame plane pažymėtiems Nr. 80, 105, 109 ir E103 (Vingio g. 14). Korektūros rengimo tikslai – teisės aktų nustatyta tvarka koreguoti žemės sklypų ribas ir plotus ir, detalizuojant bendrojo plano sprendinius, naujai formuojamiems sklypams nustatyti teritorijos naudojimo reglamento reikalavimus, neprieštaraujančius įstatymų ir kitų teisės aktų reikalavimams bei Teritorijų planavimo įstatymo 4 straipsnio 4 dalyje nurodytų teritorijų planavimo dokumentų sprendiniams; nagrinėti susisiekimo organizavimo keitimo klausimus.“

Šis įsakymas gali būti skundžiamas Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio įsakymo paskelbimo dienos.

|  |  |
| --- | --- |
| Savivaldybės administracijos direktorius | Gintaras Neniškis |